લોઢા સમિતિની ભલામણો અને આઇસીસીના સ્વતંત્ર અધ્યક્ષપદની ચૂંટણીને કારણે શશાંક મનોહર જો બીસીસીઆઇના અધ્યક્ષપદેથી રાજીનામું આપી દેશે તો તેના સ્થાને શરદ પવાર આ પદના દાવેદાર બની શકે છે. ફેબ્રુઆરીમાં આઇસીસીએ કહ્યું હતું કે બોર્ડે સર્વસંમતિથી પૂર્ણ પરિષદ સામે આ પ્રસ્તાવ રાખવા મંજૂરી આપી છે કે જૂન ૨૦૧૬થી બે વર્ષ માટે નવા અધ્યક્ષને પસંદ કરવામાં આવે. આના માટે આઇસીસીની સ્વતંત્ર ઓડિટ કમિટીના અધ્યક્ષના નિરીક્ષણમાં ગુપ્ત મતદાનની પ્રક્રિયા થશે. આઇસીસી અધ્યક્ષ એક પણ સભ્ય બોર્ડમાં કોઈ હોદ્દો સ્વીકારી નહીં શકે અને કાર્યકાળ ખતમ થયા બાદ ફરીથી ચૂંટાઈ શકે છે, પરંતુ વધુમાં વધુ કાર્યકાળ ત્રણ વારનો જ હશે.